**Monzaemon** (japanski: ***もんざえモン***) je fiktivni lik iz *Digimon* franšize koji se pojavljuje u prvoj, drugoj, četvrtoj sezoni i šestoj sezoni animea. Monzaemon je iznimno dobročudni Lutak Digimon na Ultra *levelu* koji obitava u Gradu Igračaka. Ime je dobio po Chikamatsu Monzaemonu, jednom od najznačajnijih japanskih dramatičara, poznatog po svojim tragedija o ljubavnom samoubojstvu. Monzaemon izgleda kao veliki plišani medvjed sa žutim krznom i bijelim trbuhom, na kojemu se nalaze dva prekrižena hansaplasta, a na leđima ima metalni zatvarač. Iznutra je punjen mekim materijalom, iako su neki tvrdili da se netko nalazi unutra. U početnoj verziji V-Peta, preimenovan je u **Teddymona**, kako bi se izbjegla kulturološka referenca, no kasnije je vraćeno izvorno ime. Voli se igrati s djecom i donositi sreću, no ako ga inficira virus postaje neprijateljski nastrojeni WaruMonzaemon. Etemon posjeduje umanjenu verziju Monzaemona koju drži kao privjesak oko struka.

Pojavljivanja
-------------

### Anime

#### *Digimon Adventure*

Monzaemon pred djecom u Gradu Igračaka nakon što je oslobođen utjecaja Crnog zupčanika.
Nakon što im Andromon pokaže kanalizacijski put iz tvornice, djeca se susretnu s neugodnim Numemonima od kojih ubrzo počnu bježati. Tijekom tog lova, Numemoni su najednom stali, a djeca su ubrzo ustanovila kako su se prestrašili velikog žutog medvjedića koji dolazi prema njima. Ubrzo se ispostavi kako se radi o dobroćudnom Monzaemonu, gradonačelniku Grada Igračaka. Iako dobroćudan, Monzaemon napadne djecu svojim laserskim očima i počinje ih proganjati po šumi. Dok svi ostali padnu kao njegove žrtve, Mimi i Palmon uspijevaju se sakriti u jedan rov i tako mu pobjeći.

Nakon što se ovaj povuče, Mimi i Palmon odlaze do Grada Igračaka gdje, na ulicama grada, susreću svoje prijatelje kako bježe od igračaka koje se, očito, igraju s njima. Iako ih Mimi pokuša urazumiti, njihov je mozak ispran i jedino o čemu govore je igra. Ubrzo ulaze u jednu prodavaonicu gdje, u omalenoj škrinji, čuju glasove ostalih Digimona. Oni im ispričaju kako ih je Monzaemon napao svojim Napadom ljubavi, koji ih je ošamutio. Nakon toga je Digimone zatvorio u škrinju, a djeci isprao mozak i poslao ih da se igraju s igračkama. Mimi i Palmon oslobode Digimone, a tada se pojavi Monzaemon.

Mimi i Palmon ulaze u borbu, a nakon kratkog vremena, potaknut Mimijinim osjećajima, Palmon Digivoluira u Togemona. Iako je Monzaemon na Ultra levelu, ravnopravan je u fizičkoj borbi s Togemonom koja se bazira na nekolicini boksačkih pokreta. Nakon što ga odbaci, Togemon ga napadne svojim glavnim napadom koji uspije izbiti Crnu zupčanik iz njegovog tijela. Tako je riješen misterij Monzaemonove zlobe, uz objašnjenje kako je ovo radio zbog igračaka, koje kao neželjene dolaze u ovaj grad gdje se on o njima brine. Ožalošćen time, želio je i njima priuštiti malo zabave.

Kasnije se Monzaemon može vidjeti kao jedan od gostiju u Vegiemonovom i Digitamamonovom restoranu.

#### *Digimon Adventure 02*

U drugoj sezoni, Monzaemon se kratko pojavljuje u nekoliko navrata. Prvi put se pojavio kao jedan od brojnih Digimona koji prekidaju Mattov koncert i izazivaju propleme u Stvarnom svijetu. Kasnije se mogao vidjeti među Digimonima koji su završili u New Yorku, gdje ga je u Digitalni svijet vratio Davis zajedno s Mimi. Posljednje pojavljivanje bilo mu je tijekom posljednje epizode, kada se mogao vidjeti među Digimonima koji su došli pomoći Izabranoj djeci u borbi protiv MaloMyotismona.

#### *Digimon Frontier*

Monzaemon s Tommyjem igra video igru u tornju Grada Igračaka dok ga iznenađeni Takuja i Koji dolaze spasiti. Ovo je bio jedan od rijetkih primjera kada se WaruMonzaemon pretvorio u Monzaemona isključivo uz utjecaj emocija.
Monzaemon se pojavljuje kao jedan od stanovnika Grada Igračaka, jedan od onih dobrodušnih koji se voli igrati s gostima. No, zlokobni ShadowToyAgumoni inficiraju ga virusom i pretvore u WaruMonzaemona, koji tada počinje naganjati Takuuju, Kojija i Tommyja, a potonjega na koncu i otme. Dok se Takuja i Koji bore protiv ShadowToyAgumona, WaruMonzaemon drži Tommyja u svojoj kuli. Nakon što poraze protivnike, Takuja i Koji odlaze do kule i otkriju kako je Tommy uspio vratiti Monzaemona isključivo pomoću svoje djetinje iskrenosti i nevinosti. U trenutku njihova dolaska, njih du dvojica igrali video igrice.

Kasnije se Monzaemoni pojavljuju u cameo ulogama u Selu Proroka, tijekom Jesenskog sajma i tijekom Woosh! festivala.

#### *Digimon Xros Wars*

Xros Heart okružen skupinom Monzaemona u Zoni Slatkiša. Monzaemoni su predstavljali redarstvene službe zone, a njihov kapetan i zapovjednik bio je stilizirani monzaemon sa žandarskom kapom i gustim brkovima te povezom preko desnog oka.
Nakon sukoba u Zoni Diskova, Xros Heart čuje Spadamonov poziv upomoć i spašava ga na samrti. Kada saznaju za njegove probleme, odlaze u Zonu Slatkiša gdje im Spadamon ispriča kako je Bagura Vojska preuzela kontrolu, a njezin predstavnik u toj zoni, Matadormon, zatvorio sve slastičare i stanovnike. Red u toj zoni održavaju Monzaemoni s njihovim kapetanom (koji je stiliziran i nosi kapu, ima povez preko oka i ima brkove), koji nisu dobroćudni Digimoni kao u dotadašnjim sezonama, već služe Matadormonu.

Po dolasku djece, Monzaemoni ih instantno zaskoče, ali Taiki se lukavo dosjeti i predstavi ih kao slastičare, što Monzaemoni povjeruju i, na njihov zahtjev, odvode Xros Heart u Matadormonov dvorac gdje se moraju suočiti s WaruMonzaemonom u kulinarskom dvoboju. WaruMonzaemon je navodno najbolji kuhar u Digitalnom svijetu, ali Xros Heart ga svejedno uspije poraziti u kulinarskom dvoboju. Nekolicina Monzaemona pomagala je WaruMonzaemonu prilikom pripreme torte, a kapetan redarstvenih snaga služio je kao moderator i sudac natjecanja. Nakon što pobjede u dvoboju, a Matadormon se otkrije, Xros Heart otkriva svoj pravi identitet, no Matadormon bježi i naredi WaruMonzaemonu da ih eliminira. Ovaj tada izvrši DigiXros s obližnjim Monzaemonima i postane GigaWaruMonzaemon, ali ga djeca ipak uspijevaju poraziti.

#### *Digimon Xros Wars: The Young Hunters Who Leapt Through Time*

Monzaemoni se u dva navrata pojavljuju u cameo nastupu kao jedni od zabavljača u sklopu Sephirotmonova Svijeta Digimona, neobičnog zabavnog parka u kojem Sephirotmon i Jokermon otimaju djecu i koriste njihovu energiju kako bi proširili park.

### Igre

#### *Digimon Adventure: Anode/Cathode Tamer*

Monzaemon je varijabilni Digimon koji svim saveznicima poveća PP.

#### *Digimon Adventure 02: Tag Tamers*

Monzaemon je jedan od neprijatelja u Kenovom dijelu regija Millenniummon's Continent Overworld i Despair Server. U liniji 44 može Digivoluirati iz Frigimona.

#### *Digimon Tamers: Brave Tamer*

Monzaemon karta, koja nosi naziv "PF Virus Gear II", povećaje otpornost Digimona na Virus Digimone za 50%.

#### Digimon Battle Pets

Monzaemon (nazvan Teddymon) jedan je od tri Ultra oblika koje Betamon može postići u ovoj igri koju je Bandai u prodaju pustio 1997. Ostala dva Ultra Digimona su MetalGreymon i Mamemon. Monzaemon se može dobiti Digivoluiranjem Numemona, ali samo ako igrač dopusti da se cijeli ekran ispuni njegovim fekalijama, pa to kasnije počisti, izliječi trovanje i brine se o njemu.

#### *Digimon World*

Monzaemon Digivoluira iz Numemona, a može se i dobiti pomoću predmeta nazvanog X-Bandage. Prazni kostim Monzaemona može se pronači u jednom naslonjaču u Toy Townu, a kako bi napredovao, igrač mora pronaći "gipkog" Digimona. Ako igrač posjeduje i dovede Numemona, ovaj će navuči kostim i tako Digivoluirati u Monzaemona. Kada igrač porazi WaruMonzaemona i tako spasi Toy Town, jedan Monzaemon odlazi u File City, iako, zapravo, to je samo još jedan prazan kostim koji visi na kuki iza Jijimona.

#### *Digimon World 2*

Monzaemon se može dobiti Digivoluiranjem Frigimona i Mojyamona, a dalje može Digivoluirati u Jijimona.

#### *Digimon World 3*

Monzaemon se može susresti kao partner Digimon A.o.A jurišnika i to u regiji Amaterasu's East Sector, odnosno, točnije, u regiji Wind Prairie. Dostupan je i kao smeđa Ultra karta sa statistikom 25/25.

#### *Digimon World Data Squad*

Monzaemon se pojavljuje kao jedan od protivnika na Ultra *levelu*, a igrač ga može dobiti preko Gaomona. Naime, Monzaemon je jedan od Ultra Digimona koji se može dobiti u Gaomonovoj Digivolucijskoj liniji ukoliko se svi uvjeti zadovolje.

#### *Digimon Digital Card Battle*

Monzaemon karta spada u skupinu Rijetkih karata na Ultra *levelu*. Kao protivnički lik se ne pojavljuje u igri.

#### *Digimon World DS*

Monzaemon Digivoluira iz Leomona ako je LV 15+ i ako ima barem 30 sati igranja, a u BanchoLeomona može Digivolurati ako je LV 67 a Beast Exp. 60000+. Može se susresti u regiji Sheer Valley.

#### *Digimon World Dawn/Dusk*

Monzaemon Digivoluira iz Grizzlymonna na LV 33 sa 4000 Holy Exp. i Friendshipom na visini od 80%, a dalje može Digivoluirati u Babamona. Može se susresti u regiji Proxy Island.

Sposobnosti
-----------

| Ime | Prijevod | Kanji/Kana | Romanizacija | Engleski | Njemački | Opis |
| --- | --- | --- | --- | --- | --- | --- |
| **Lovely Attack** | **Napad ljubavi** | ラブリーアタック | *Raburii Atakku* | *Hearts Attack* | *LiebesattackeTraumattacke* | *Monzaemon iz trubha izbacuje crvena srca, u kojima zarobi neprijatelje. Kada Monzaemon ovim napadom napadne prijatelje, oni postaju sretni.* |
| **Ai no Houkou** | **Zagrljaj** | 愛の抱擁 | *Ai no Houkou* | *Silence Hug* | *Umarmung* | *Neprijatelja toliko snažno zagrli da više ne može disati.* |
| **Bun Bun Punch**  | **Bun Bun udarac** | ぶんぶんパンチ | *Bun Bun Panchi* | *Boom Boom Punch* | *N/A* | *Neprijatelja udari šakom.* |
| **N/A** | **N/A** | N/A | N/A | N/A | *N/A* | *Iz očiju ispaljuje crvene lasere.* |

Zanimljivosti
-------------

* Monzaemon je jedan od rijetkih Digimona koji je imao i službenu političku titulu i jedini u prvoj sezoni koji je imao to svojstvo. Naime, obnašao je dužnost gradonačelnika Grada Igračaka.

Eksterni linkovi
----------------

Monzaemon na Digimon Wiki

| * p
* r
* u
*Digimon* |
| --- |
| Osnovno | 
* Digimon
	+ lista
* Digitalni svijet
* Digivolucija
* Digivice
* Izabrana djeca

 |
| Anime serije | 
* *Adventure*
	+ epizode
* *Adventure 02*
	+ epizode
* *Tamers*
	+ epizode
* *Frontier*
	+ epizode
* *Data Squad*
	+ epizode
* *Xros Wars*
	+ epizode
* *App Monsters*
	+ epizode
* *Adventure:*
	+ epizode

 |
| Filmovi | 
* *Digimon: The Movie*
	+ *Digimon Adventure*
	+ *Bokura no Uō Gēmu!*
	+ *Dejimon Harikēn Jouriku!! / Chouzetsu Shinka!! Ougon no Digimentaru*
* *Diablomon no Gyakushuu*
* *Bōkensha-tachi no Tatakai*
* *Bōsō no Dejimon Tokkyū*
* *Kodai Dejimon Fukkatsu!!*
* *Dejitaru Monsutā Zevoryuushon*
* *Kyūkyoku Pawā! Bāsuto Mōdo Hatsudō!!*
* *Dejimon Seibāzu 3D Dejitaru Wārudo Kiki Ippatsu!*
* *Dejimon Adobenchā 3D: Dejimon Guranpuri!*
* *Digimon Adventure tri.*
* *Digimon Adventure: Last Evolution Kizuna*

 |
| Videoigre | 

|  |  |
| --- | --- |
| Serijal *World* | 
* *World*
* *2*
* *3*
* *4*
* *Re:Digitize*
* *Next Order*

 |
| Serijal *Story* | 
* *DS*
* *Dawn* & *Dusk*
* *Lost Evolution*
* *Cyber Sleuth*
	+ *Hacker's Memory*

 |
| Borilačke igre | 
* *Battle Spirit*
	+ *1.5*
	+ *2*
* *Rumble Arena*
	+ *2*
* *All-Star Rumble*

 |
| MMO igre | 
* *Battle Online*
* *Masters*

 |
| Ostale | 
* *Anode/Cathode Tamer*
* *Digital Card Battle*
* *Racing*
* *Data Squad*
* *Championship*
* *Adventure*
* *Survive*

 |

 |
| Mange | 
* *Adventure V-Tamer 01*
* *D-Cyber*
* *Next*

 |
| Ostalo | 
* Akiyoshi Hongo
* Digimon V-pet
* Tamagotchi
* Igrače karte

 |
| Category **Kategorija** |